पुलिस ने उसके खिलाफ विदेशी अधिनियम में मुकदमा दर्ज कर लिया है। कलियर पुलिस और एलआईयू की संयुक्त टीम शुक्रवार को दरगाह क्षेत्र में चेकिंग और सत्यापन अभियान चला रही थी। इसी दौरान कलियर रहमतपुर रोड पर एक संदिग्ध व्यक्ति घूमता दिखा। शक होने पर पुलिस उसे पकड़कर थाने ले आई। कड़ाई से पूछताछ में उसने अपना नाम मोहम्मद सिपन अब्दुल (30) पुत्र अब्दुल कुद्दूस निवासी गांव जुराइन, थाना कदमतली जिला ढाका बांग्लादेश बताया। एसपी देहात मणिकांत मिश्र ने बताया कि बांग्लादेशी नागरिक ने पूछताछ में बताया कि वह कलियर दरगाह क्षेत्र में करीब 12 दिन पहले आया था।